Suurpellon rotat iskivät nyt autoihin: Kätlin Võsson auto ei käynnistynyt, koska moottori järsittiin hajalle

Suurpellossa koettiin paha rottainvaasio pari vuotta sitten. Nyt alueelta on tullut taas rottahavaintoja, kertoo Espoon johtava terveystarkastaja.

Kun auto ei yhtenä aamuna käynnistynyt, Kätlin Võsso aavisti heti, mistä oli kyse. Hän oli muuttanut Suurpellon Piilipuuntielle kesällä ja kiinnittänyt huomiota siihen, että parkkialueella juoksenteli rottia.

Nyt rotat olivat ilmeisesti sitten päässeet kiinni auton moottoriin, Võsso ajatteli.

”Heti mietin, että kyseessä voisi olla rotat”, hän kertoo.